Olimpia Bida

Olha Oleksiivna Bida (; Tsebliv, 1903 – Kharsk, 1952ko urtarrilaren 23a) ukrainar moja katolikoa izan zen, Olimpia () erlijio-izena zuena.

 Bizitza 
Olha Bida Sokal eskualdeko Tsebliv herrian jaio zen 1903an, Oleksi eta Annaren alaba, eta hiru haurride zituen: Volodymyr neba eta Natalia eta Jeva ahizpak. Lehen hezkuntzako lau maila amaitu ondoren, ikasketak utzi zituen. Gaztea zela, San Joseren kongregazioan sartu zen eta 1938an Khyriv herrira joan zen kongregazioko ama nagusi izateko.

1950ean, NKVDko soldaduek atxilotu zuten Lavrentia Harasymiv eta Hlikeria Khodan mojekin batera eta Boryslav hirira eraman zuten. Ondoren, Tomskera joan ziren, eta gero Kharsk herrira. Olimpiak pazientziaz jasan zituen bizi-baldintza gizagabeak eta 1952ko urtarrilaren 23an hil zen gazixotasun larri baten ondorioz. Kharsken lurperatuta dago, Lavrentia Harasymiven ondoan.

 Beatifikazioa 
2001eko ekainaren 27an, Joan Paulo II.a aita santuak dohatsu izendatu zuen. Beatifikazioa bizantziar errituaren arabera ospatu zen Lviven.

 Erreferentziak 

 Kanpo estekak 

Kategoria:Ukrainako katolikoak
Kategoria:Mojak
Kategoria:Martiri kristauak
Kategoria:Dohatsuak
Kategoria:Joan Paulo II.ak dohatsu izendatutakoak